KIRJALLINEN KYSYMYS E-1620/00

esittäjä(t): Jan Mulder (ELDR) komissiolle

(29. toukokuuta 2000)

Aihe: Määrärahojen myöntäminen maataloustuotteiden laadun parantamiseksi

Budjettivallan käyttäjä on varannut vuoden 2000 talousarvion budjettikohtaan B1-406 (maataloustuotteiden jalostuksen ja kaupan pitämisen parantaminen) 50 miljoonaa euroa maataloustuotteiden laadun parantamiseksi.

Näitä määrärahoja ei kuitenkaan vieläkään ole sidottu tai maksettu.

1. Voiko komissio ilmoittaa, miksi se ei ole vielä ryhtynyt toimiin budjettivallan käyttäjän selkeästi ilmaiseman toiveen toteuttamiseksi?

2. Onko komissio sitä mieltä, että budjettivallan käyttäjän selkeästi ilmaisema toive siitä, että määrärahojen myötä voitaisiin vaikuttaa jäsenvaltioissa parhaillaan tapahtuvaan kehitykseen, voidaan jättää vaille huomiota?

3. Mitä ehdotuksia komissio aikoo esittää, jotta nämä määrärahat voidaan vielä myöntää ja maksaa edellä mainittuun tarkoitukseen? Mihin määräaikaan mennessä se aikoo esittää nämä ehdotukset?

Franz Fischlerin komission puolesta antama vastaus

(12. heinäkuuta 2000)

Kuten parlamentin jäsen toteaa, budjettikohta B1-406 on varattu jäsenvaltioiden ja alueiden maataloustuotteiden jalostuksen ja kaupan pitämisen parantamiseksi toteuttamien toimenpiteiden yhteisrahoitukseen. Euroopan maatalouden ohjaus- ja tukirahaston (EMOTR) tuesta maatalouden kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999(1) 2528 artiklassa sekä edellä mainitun asetuksen soveltamista koskevista yksityiskohtaisista säännöistä annetun komission asetuksen (EY) N:o 1750/1999(2) 2123 artiklassa tarkoitettujen ehtojen mukaisesti näillä toimenpiteillä pyritään erityisesti parantamaan ja valvomaan laatua.

1. Komissio tarkastelee parhaillaan ajanjaksoa 20002006 koskevia maaseudun kehittämisohjelmia, jotka jäsenvaltiot ovat toimittaneet sen hyväksyttäviksi. Kun ohjelmat on hyväksytty, budjettikohdan B-406 määrärahat käytetään erilaisista maaseudun kehittämistoimenpiteistä aiheutuvien kustannusten yhteisrahoitukseen. Määrärahoja ei ole vielä käytetty, koska yhtään ohjelmaa ei ole vielä hyväksytty.

2. Jäsenvaltioiden komission hyväksyttäväksi toimittamiin ohjelmiin liittyvät ohjeet ovat useimmissa tapauksissa erittäin yksityiskohtaisia. On huomattava, ettei jäsenvaltioiden tarvitse odottaa komissiolta ohjelmien hyväksymispäätöstä, vaan ne voivat toteuttaa yritysten kanssa kaikki sellaiset sopimuksiin johtavat toimenpiteet, joiden tavoitteena on maataloustuotteiden jalostuksen ja kaupan pitämisen parantaminen. Neuvoston asetuksessa (EY) N:o 1257/1999 säädettyä maaseudun kehittämistukea koskevista siirtymäsäännöistä 9 päivänä joulukuuta 1999 annetun komission asetuksen (EY) N:o 2603/(3) 6 artiklan mukaan jäsenvaltiot voivat jopa aloittaa sopimuksesta johtuvien tukien maksamisen 1. tammikuuta 2000 alkaen tai siitä päivästä alkaen, jona ohjelma on saatettu tiedoksi komissiolle, jos tiedoksi saattaminen tapahtuu 1 päivän tammikuuta 2000 jälkeen. Menot voidaan kuitenkin korvata vasta sen jälkeen, kun ohjelmat on hyväksytty; lisäksi niiden on oltava ohjelmien mukaisia. Tästä seuraa se, että vaikka jotkut menoerät ovat jo saattaneet toteutua, ne eivät vielä näy komission kirjanpidossa.

3. Komission näkemyksen mukaan maaseudun kehittämisohjelmat voidaan hyväksyä voimassa olevan lainsäädäntökehyksen perusteella nopeasti ja talousarviossa varatut määrärahat voidaan vastaavasti käyttää ilman, että on tarpeen tehdä uusia määrärahaehdotuksia.

(1) EYVL L 160, 26.6.1999.

(2) EYVL L 214, 13.8.1999.

(3) EYVL L 316, 10.12.1999.